Mense reageer ontsteld ná moord op swanger vrou | Netwerk24
Stokes uit reeks om familie te besoek
Mense reageer ontsteld ná moord op swanger vrou
Deur Werner Beukes 05 Julie 2020 21:47
Suid-Afrikaners het hul skok en medelye uitgespreek ná die moord Saterdagaand op ’n swanger vrou op ’n plaas buite Weenen in KwaZulu-Natal.
“Dit is baie hartseer nuus, sy was swanger en het twee jong kinders gehad,” skryf Fathima Rassack op Facebook.
Annette de Lange wou weet wanneer pres. Cyril Ramaphosa gaan ingryp: “Beste meneer president – wanneer is genoeg genoeg?”
“Misdaad is baie hoog in Suid-Afrika. Die idiote in die regering gee nie vir mense om nie . . . net om hulself te verryk,” het Iqbal Ganie opgemerk.
“My siel is stukkend en moeg van al hierdie misdaad en moord. Kom ons bid almal saam, groot asseblief,” skryf Ria Geldenhuys.
Die 26-jarige Zakiyya Ahmedjan se man is ook erg in die aanval aangerand en in ’n hospitaal opgeneem.
Volgens kapt. Nqobile Gwala, polisiewoordvoerder, het drie mans Saterdag omstreeks 19:00 by die gesin se huis ingebreek en geld geëis.
“Die man is aangerand en die vrou se keel met ’n mes afgesny. Hul twee kinders is ongedeerd.”
Die aanvallers het gevlug sonder om iets te steel.
Teen Sondagaand is niemand nog in hegtenis geneem nie.
Meer oor: Zakiyya Ahmedjan | Weenen | Moord | Plaasaanval | Swanger Vrou
Motief vir moord op sanger nog onbekend